EIROPAS SAVIENĪBAS CIVILDIENESTA TIESAS SPRIEDUMS

(pirmā palāta)

2013. gada 24. aprīlī

BX

pret

Eiropas Komisiju

“Civildienests — Atklāts konkurss — Konkurss EPSO/AD/148/09 — Neiekļaušana rezerves sarakstā”

Priekšmets

Prasība, kas celta atbilstoši LESD 270. pantam, ko piemēro EAEK līgumam saskaņā ar tā 106.b pantu, ar kuru BX lūdz, pirmkārt, atcelt atklātā konkursa EPSO/AD/148/09 atlases komisijas (turpmāk tekstā – “atlases komisija”) lēmumu viņu neiekļaut konkursa EPSO/AD/148/09 rezerves sarakstā, otrkārt, atcelt lēmumu par viņa sūdzības noraidījumu, treškārt, veikt grozījumus rezerves sarakstā un, visbeidzot, piespriest Eiropas Komisijai samaksāt viņam atlīdzību par, iespējams, ciesto morālo kaitējumu ex æquo et bono EUR 7000 apmērā, kā arī atlīdzināt tiesāšanās izdevumus

Nolēmums

Prasību noraidīt. BX sedz savus un atlīdzina Eiropas Komisijas tiesāšanās izdevumus.

Kopsavilkums

Ierēdņi – Konkurss – Kandidātu spēju novērtējums – Mutiskajā pārbaudījumā uzdotie jautājumi – Atlases komisijas rīcības brīvība – Pārbaude tiesā – Robežas

(Civildienesta noteikumu 90. un 91. pants; III pielikums)

Vērtējumi, kurus veic konkursa atlases komisija, izvērtējot kandidātu zināšanas un spējas, kā arī lēmumi, kuros atlases komisija atzīst kandidāta neveiksmi pārbaudījuma veikšanā, ir uzskatāmi par novērtējošu spriedumu. Tas ietilpst plašajā atlases komisijas rīcības brīvībā un ir pakļaujams Savienības tiesas kontrolei tikai acīmredzama to noteikumu pārkāpuma gadījumā, kas reglamentē atlases komisijas darbu. Turklāt konkursa atlases komisijai ir jāpārbauda, vai kandidātiem ir konkursa paziņojumā minēto uzdevumu attiecīgā amata izpildei nepieciešamās zināšanas un profesionālā pieredze. Tai ir arī salīdzinoši jāizvērtē kandidātu zināšanas un spējas, lai izvēlētos visspējīgākos veicamajam amatam. Īpaši attiecībā uz konkursa mutiskajiem pārbaudījumiem atlases komisijas novērtējuma brīvība paplašinās šī veida pārbaudījumu raksturojošas brīvības un nenoteiktības dēļ, jo sava rakstura dēļ tas ir mazāk standartizēts nekā rakstiskais pārbaudījums un tā saturs var mainīties atkarībā no dažādu kandidātu pieredzes un personības, kā arī no viņu sniegtajām atbildēm uz atlases komisijas jautājumiem. No tā izriet, ka, ņemot vērā mutiskā pārbaudījuma ierobežoto laiku, atlases komisija nav pārkāpusi tās plašās novērtējuma brīvības robežas, prasītājam ierobežojot laiku atbildes sagatavošanai un liekot atbildēt uzreiz.

(skat. 38., 39., 60. un 61. punktu)

Atsauces

Pirmās instances tiesa: 2000. gada 23. marts, T‑95/98 Gogos/Komisija, 36. punkts; 2000. gada 14. jūlijs, T‑146/99 Texeira Neves/Tiesa, 42. punkts; 2002. gada 7. februāris, T‑193/00 Felix/Komisija, 36. punkts; 2005. gada 5. aprīlis, T‑336/02 Christensen/Komisija, 25. punkts; 2005. gada 14. jūlijs, T‑371/03 Le Voci/Padome, 102. punkts.

EIROPAS SAVIENĪBAS CIVILDIENESTA TIESAS SPRIEDUMS

(pirmā palāta)

2013. gada 24. aprīlī

BX

pret

Eiropas Komisiju

“Civildienests — Atklāts konkurss — Konkurss EPSO/AD/148/09 — Neiekļaušana rezerves sarakstā”

Priekšmets

Prasība, kas celta atbilstoši LESD 270. pantam, ko piemēro EAEK līgumam saskaņā ar tā 106.b pantu, ar kuru BX lūdz, pirmkārt, atcelt atklātā konkursa EPSO/AD/148/09 atlases komisijas (turpmāk tekstā – “atlases komisija”) lēmumu viņu neiekļaut konkursa EPSO/AD/148/09 rezerves sarakstā, otrkārt, atcelt lēmumu par viņa sūdzības noraidījumu, treškārt, veikt grozījumus rezerves sarakstā un, visbeidzot, piespriest Eiropas Komisijai samaksāt viņam atlīdzību par, iespējams, ciesto morālo kaitējumu ex æquo et bono EUR 7000 apmērā, kā arī atlīdzināt tiesāšanās izdevumus

Nolēmums

Prasību noraidīt. BX sedz savus un atlīdzina Eiropas Komisijas tiesāšanās izdevumus.

Kopsavilkums

Ierēdņi — Konkurss — Kandidātu spēju novērtējums — Mutiskajā pārbaudījumā uzdotie jautājumi — Atlases komisijas rīcības brīvība — Pārbaude tiesā — Robežas

(Civildienesta noteikumu 90. un 91. pants; III pielikums)

Vērtējumi, kurus veic konkursa atlases komisija, izvērtējot kandidātu zināšanas un spējas, kā arī lēmumi, kuros atlases komisija atzīst kandidāta neveiksmi pārbaudījuma veikšanā, ir uzskatāmi par novērtējošu spriedumu. Tas ietilpst plašajā atlases komisijas rīcības brīvībā un ir pakļaujams Savienības tiesas kontrolei tikai acīmredzama to noteikumu pārkāpuma gadījumā, kas reglamentē atlases komisijas darbu. Turklāt konkursa atlases komisijai ir jāpārbauda, vai kandidātiem ir konkursa paziņojumā minēto uzdevumu attiecīgā amata izpildei nepieciešamās zināšanas un profesionālā pieredze. Tai ir arī salīdzinoši jāizvērtē kandidātu zināšanas un spējas, lai izvēlētos visspējīgākos veicamajam amatam. Īpaši attiecībā uz konkursa mutiskajiem pārbaudījumiem atlases komisijas novērtējuma brīvība paplašinās šī veida pārbaudījumu raksturojošas brīvības un nenoteiktības dēļ, jo sava rakstura dēļ tas ir mazāk standartizēts nekā rakstiskais pārbaudījums un tā saturs var mainīties atkarībā no dažādu kandidātu pieredzes un personības, kā arī no viņu sniegtajām atbildēm uz atlases komisijas jautājumiem. No tā izriet, ka, ņemot vērā mutiskā pārbaudījuma ierobežoto laiku, atlases komisija nav pārkāpusi tās plašās novērtējuma brīvības robežas, prasītājam ierobežojot laiku atbildes sagatavošanai un liekot atbildēt uzreiz.

(skat. 38., 39., 60. un 61. punktu)

Atsauces

Pirmās instances tiesa: 2000. gada 23. marts, T‑95/98 Gogos/Komisija, 36. punkts; 2000. gada 14. jūlijs, T‑146/99 Texeira Neves/Tiesa, 42. punkts; 2002. gada 7. februāris, T‑193/00 Felix/Komisija, 36. punkts; 2005. gada 5. aprīlis, T‑336/02 Christensen/Komisija, 25. punkts; 2005. gada 14. jūlijs, T‑371/03 Le Voci/Padome, 102. punkts.